**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL KLAIPĖDOS MIESTO SAVIVALDYBĖS 2014 M. RUGSĖJO15 D. SPRENDIMO NR. T2-246 „DĖL KLAIPĖDOS MIESTO SAVIVALDYBĖS BIUDŽETINIŲ KULTŪROS ĮSTAIGŲ TEIKIAMŲ ATLYGINTINŲ PASLAUGŲ KAINŲ PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos savivaldybės taryba padidintų galimybes skirti nemokamai Klaipėdos koncertų salę svarbių ir nemokamų (nekomercinių) renginių organizavimui– nuo buvusių 4 iki 6 kartų per metus.

**2. Projekto rengimo priežastys ir kuo remiantis parengtas sprendimo projektas.**

Sprendimas parengtas, padaugėjus prašymų iš pelno nesiekiančių organizacijų leisti nemokamai naudotis Klaipėdos koncertų sale. Tačiau Klaipėdos miesto savivaldybės 2014 m. rugsėjo 15 d. sprendimo Nr. T2-246 „DėlKlaipėdos miesto savivaldybės biudžetinių kultūros įstaigųteikiamų atlygintinų paslaugų kainų patvirtinimo“ 5 priedo „Klaipėdos miesto savivaldybės koncertinės įstaigos Klaipėdos koncertų salės teikiamų atlygintinų paslaugų kainos“ tekstinėje dalyje įrašyta, kad „...patalpos gali būti suteikiamos nemokamai ne daugiau kaip 4 (keturis) kartus per metus“.

Siūloma padidinti šį skaičių ir įrašyti:

„Renginiams – valstybinėms šventėms, miestą nacionaliniu bei tarptautiniu mastu reprezentuojantiems projektams, projektams su miestais parneriais – organizuoti patalpos gali būti suteikiamos nemokamai ne daugiau kaip 6 (šešis) kartus per metus. Šios kategorijos renginiai turi būti nemokami ir trukti ne ilgiau kaip 5 val., įskaitant pasiruošimą renginiui.“

**3. Kokių rezultatų laukiama.**

Padidės galimybės organizatoriams nemokamai naudotis Klaipėdos koncertų sale nemokamiems (nekomerciniams) renginiams.

**4. Sprendimo projekto rengimo metu gauti specialistų vertinimai.**

Sprendimo projekto derinimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Pagal Savivaldybės tarybos 2014 rugsėjo 15 d. sprendimu Nr. T2-246 „Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo“ nustatytas paslaugų kainas minimali Klaipėdos koncertų salės 1 val. nuomos kaina (sąnaudos) yra 144,81 Eur. Kadangi pasirengimo renginiui, jo vykdymo ir salės sutvarkymo po renginio laikas trunka apie 5 val., todėl 1 renginiui minimali nuomos kaina yra 724,05 Eur. Šios lėšos turės būti numatytos KKS biudžete.

**6.** **Lėšų poreikis sprendimo įgyvendinimui.**

KKS biudžetas turės būti padidintas 1428,10 Eurų.

**7. Galimos teigiamos ar neigiamos sprendimo priėmimo pasekmės.**

Teigiama pasekmė - padaugės lankytojams nemokamų renginių Koncertų salėje. Neigiamų pasekmių nenumatoma, išskyrus padidėjusias savivaldybės biudžeto išlaidas.

Kultūros skyriaus vedėjas Narūnas Lendraitis

V. Pakalniškis, tel. 39 61 75